Benito Mussolini

Benito Mussolini var ítalskur einræðisherra. Hann leiddi Ítalíu í seinni heimsstyrjöldinni. Mussolini var oft kallaður II Duce eða “leiðtoginn”. Hann var upphafsmaður fasisma.

## **Æska**

Mussolini fæddist 29 júlí 1883 í smábænum Dovia di Predappio í Ítalíu. Fjölskylda Mussolini átti lítinn pening milli handanna og áttu þau heima í tveggja herbergja íbúð. Faðir hans hét Andrea Mussolini og var járnsmiður og móðir hans hét Rosa Mussolini og var hún kaþólskur skólakennari. Mussolini átti einnig þrjá bræður og var hann sá elsti.

Sem ungur drengur vann hann mikið í járnsmiðju föður síns. Sem krakki var Mussolini talinn gáfaður og efnilegur en skólaárin hjá Mussolini voru ekki þau bestu þar sem hann lærði ekki mikið og var með lélegar einkunnir og var það af völdum lítils metnaðs, mikils hroka og ofbeldis. Árið 1902 fór Mussolini til Sviss þar sem hann var að reyna að komast hjá því að fara í herinn. Þar vann hann hjá blaði sem að  aðhylltist sósíalisma. Árið 1905 sneri Mussoilini aftur til Ítalíu eftir það að vera í hernum í tvö ár. Hann vantaði fasta vinnu og þá hefði honum verið boðið að vinna sem kennari. Á Ítalíu gekk hann í flokk sosíalisma. Þegar fyrri heimstyrjöldin braust út var ítalski sosíalistaflokkurinn á móti stríðinu en Mussolini studdi stríðið og var því rekinn. Eftir að hann var rekinn úr flokknum gekk hann í herinn og barðist fyrir Ítalíu í fyrri heimsstyrjöldinni.

## **Leið Mussolini til valda**

Eins og langflestir ítalskir karlmenn gekk Mussolini í herinn. Hann hafði aðhyllst sósíalisma sem ungur maður. Þegar Mussolini sneri  til baka frá stríðinu var hann búinn að missa alla trú á sósíalisma og árið 1919 stofnaði hann Fasistaflokkinn. Flokkurinn var að mörgu leyti með svipaðar hugmyndir og Nasistaflokkurinn. Hann var á móti lýðræði og var lögð mikil áhersla á hlýðni við foringjann. Fasistum fannst að hlutverk kvenna væri á heimilinu og að karlarnir ættu að sjá fyrir fjölskyldunni á meðan konurnar þrifu og elduðu heima. En helst vildi Mussolini gera Ítalíu eins volduga og hún hefði verið á tímum Rómaveldis.

Árið 1921 tók Fasistaflokkurinn þátt í fyrstu þingkosningum sínum og fengu aðeins 7% atkvæða en það skilaði Fasistaflokknum 35 stjórnmálamönnum á þing.

Á aðfaranótt 27 október 1922 gekk Mussolini ásamt 25.000 svartklæddum fasistum til Rómaborgar til þess að krefjast að hann yrði gerður að forsetisráðherra. Her Mussolini var of sterkur og ríkisstjórnin gat ekki staðið gegn kröfunni og Mussolini var gerður að forsetisráðherra daginn eftir.

Fyrir kosningarnar 1924 voru fasistar búnir að ofsækja fundi hjá öðrum flokkum og gerðu kjósendur hrædda. Til viðbótar gerðist flokkurinn sekur um að fremja kosningarsvik. Þannig náðu þeir meirihluta á þingi. Fasistar útrýmdu síðan lýðræði og fasistaflokkurinn var eini flokkurinn sem var leyfður á þingi.

## **Stríðið**

Markmið Mussolini í stríðinu var skýrt; Hann vildi stofna nýtt Rómarveldi. Fyrir stríð höfðu Ítalar komist til valda víðs vegar í N-Afríku og Albaníu, ásamt því að hafa hjálpað þjóðarsinnum í borgarastyrjöldinni á Spáni. Umráðasvæði Mussolini var stórt en mikið hafði verið lagt í þessi átök og myndi það hafa áhrif í stríðinu. Mussolini og Hitler gerðu bandalag um að sameina krafta sína í stríðinu í maí 1939. Mussolini gerði ráð fyrir að stríð myndi hefjast í kringum 1943 en Hitler var ekki tilbúinn að bíða svo lengi. Þjóðverjar réðust inn í Pólland í september 1940 og gáfu Mussolini aðeins eins viku fyrirvara. Ítalía neyddist til að lýsa yfir hlutleysi. Á þessum tíma var Mussolini orðinn óvinsæll meðal ítalska almenningsins. Hann vildi samt sem áður ennþá stofna heimsveldi rétt eins og Þýskaland og í kjölfar sigra Þjóðverja réðust Ítalar inn í Frakkland. Þessi ákvörðun var þvert á vilja ítölsku þjóðarinnar, ítalski herinn bjó ekki yfir þeim úrræðum sem þurftu til að sigra og því fór sem fór. Ítalar voru einnig sigraðir í Grikklandi og N-Afríku. Mussolini og Hitler héldu áfram að vinna saman þó Ítalar höfðu misst nánast allan sinn stríðsafla. Mussolini ráðlagði Hitler að sættast við Jósef Stalín og Sovétríkin og einblína á stríðið við Bretland og Bandaríkin. Hitler neitaði með þekktum afleiðingum.

## **Dauði Mussolini**

Þjóðverjar urðu fyrir áföllum á austurvígsstöðvunum þar sem þeir börðust við Sovétmenn. Bandamenn réðust einnig á þá og í kjölfar sjálfsvígs Hitlers gáfust þeir upp. Þá neyddist Mussolini til að flýja. Sú tilraun mistókst. Hann var á endanum skotinn til bana af uppreisnarmönnum þann 28. apríl 1945 í Como-héraði.

Heimildir:

http://www.history.com/topics/world-war-ii/benito-mussolini

http://www.notablebiographies.com/Mo-Ni/Mussolini-Benito.html

Styrjaldir og kreppa